**LIETUVOS RESPUBLIKOS ŪKIO MINISTRAS**

**ĮSAKYMAS**

**dėl lietuvos respublikos ūkio ministro 2014 m. gruodžio 19 d. įsakymo Nr. 4-933 „dėl 2014–2020 m. europos sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ pakeitimo**

2017 m. liepos d. Nr. 4-

Vilnius

P a k e i č i u Lietuvos Respublikos ūkio ministro 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano, patvirtinto Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“, I skyriaus šeštąjį skirsnį ir jį išdėstau taip:

**ŠEŠTASIS SKIRSNIS**

**PRIEMONĖ** **NR.** **01.2.1-LVPA-V-830 „SMARTPARKAS LT“**

1. Priemonės aprašymas

|  |
| --- |
| 1.1. Priemonės įgyvendinimas finansuojamas Europos regioninės plėtros fondo lėšomis. |
| 1.2. Įgyvendinant priemonę, prisidedama prie uždavinio „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“įgyvendinimo*.* |
| 1.3. Remiamos veiklos:  1.3.1. investicijos į kuriamo ir plėtojamo pramonės parko ar laisvosios ekonominės zonos (toliau – LEZ), kuriose užsienio įmonės vykdys MTEPI veiklas, inžinerinius tinklus ir susisiekimo komunikacijas (taip pat į jų nutiesimą, kapitalinį remontą arba rekonstravimą iki pramonės parko ar LEZ teritorijos);  1.3.2. pramonės parko ar LEZ rinkodaros veiklos, papildančios investicinį projektą. |
| 1.4. Galimi pareiškėjai:  1.4.1. iš savivaldybės biudžeto išlaikomos biudžetinės įstaigos;  1.4.2. kiti juridiniai asmenys, kuriems valstybė ar savivaldybė gali tiesiogiai ar netiesiogiai per kitus ūkio subjektus daryti lemiamą įtaką ir kurių planuojamas įgyvendinti projektas pripažintas valstybei svarbiu ekonominiu projektu;  1.4.3. pramonės parkų operatoriai ar LEZ valdymo bendrovės. |
| 1.5. Galimi partneriai:  1.5.1. pramonės parkų operatoriai ar LEZ valdymo bendrovės;  1.5.2. iš savivaldybės biudžeto išlaikomos biudžetinės įstaigos;  1.5.3. kiti juridiniai asmenys, kuriems valstybė ar savivaldybė gali tiesiogiai ar netiesiogiai per kitus ūkio subjektus daryti lemiamą įtaką ir kurių planuojamas įgyvendinti projektas pripažintas valstybei svarbiu ekonominiu projektu. |

2. Priemonės finansavimo forma

|  |
| --- |
| 2.1.Negrąžinamoji subsidija. |

3. Projektų atrankos būdas

|  |
| --- |
| Valstybės projektų planavimas. |

4. Atsakinga įgyvendinančioji institucija

|  |
| --- |
| Viešoji įstaiga Lietuvos verslo paramos agentūra. |

5. Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių

|  |
| --- |
| Papildomi reikalavimai netaikomi. |

6. Priemonės įgyvendinimo stebėsenos rodikliai

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas | Tarpinė reikšmė  2018 m. gruodžio 31 d. | Galutinė reikšmė 2023 m. gruodžio 31 d. |
| R.S.302 | „Verslo sektoriaus išlaidos MTEP, tenkančios vienam gyventojui“ | Eur | 38,74 | 60,70 |
| R.N.814 | „Pritraukta užsienio įmonių į MTEPI sritį pagal sumanios specializacijos kryptis“ | Skaičius | 4 | 6 |
| R.N.825 | „Pritrauktos investicijos į MTEPI sritį pagal sumanios specializacijos kryptis“ | Eur | 4 000 000 | 6 000 000 |
| P.B.227 | „Privačios investicijos, atitinkančios viešąją paramą inovacijoms arba MTEP projektams“ | Eur | 1 000 000 | 2 299 924 |
| P.S.303 | „Investicijas gavusių viešųjų teritorijų plotas“ | Hektarai | 15 | 45 |
| P.N.818 | „Pramonės parkai ir (ar) LEZ, į kurių infrastruktūrą investuota“ | Skaičius | 2 | 4 |
| P.N.824 | „Įgyvendintos pramonės parkų ir (ar) LEZ rinkodaros priemonės, kurios skirtos investuotojams, vykdantiems MTEPI veiklas, pritraukti“ | Skaičius | 4 | 7 |

7. Priemonės finansavimo šaltiniai

(eurais)

| Projektams skiriamas finansavimas | | Kiti projektų finansavimo šaltiniai | | | | |
| --- | --- | --- | --- | --- | --- | --- |
| ES struktūrinių fondų  lėšos – iki | Nacionalinės lėšos | | | | | |
| Lietuvos Respublikos valstybės biudžeto lėšos – iki | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto  lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | |
| 13 032 901 | 0 | 2 299 924 | 0 | 0 | 0 | 2 299 924 |
| 2. Veiklos lėšų rezervas ir jam finansuoti skiriamos nacionalinės lėšos | | | | | | |
| 0 | 0 | 0 | 0 | 0 | 0 | 0 |
| 3. Iš viso | | | | | | |
| 13 032 901 | 0 | 2 299 924 | 0 | 0 | 0 | 2 299 924 |

Ūkio ministras Mindaugas Sinkevičius